
	auditoriaus išvada

	dėl uab "birštono šiluma" finansinių  atskaitų rinkinio ir metinio  pranešimo už 2011 metus

	


2012 m. balandžio 13 d. Nr. 3-13
UAB „Birštono šiluma“ akcininkams
               Vadovaudamasi Vietos savivaldos įstatymu bei vykdydama Birštono savivaldybės tarybos 2009-04-24 d. sprendimą Nr. TS-89 ir tarnybos 2012 metų veiklos planą, Savivaldybės kontrolierė atliko UAB „Birštono šiluma“ (toliau-Bendrovė) pateiktų 2011 metų finansinių ataskaitų, kurias sudaro 2011 m.gruodžio 31 d. balansas, 2011 metų pelno (nuostolio) ataskaitos, aiškinamasis raštas, bei 2011 m. metinio pranešimo, kuris pridedamas prie šių metinių finansinių ataskaitų, auditą.
               Bendrovės vadovybė yra atsakinga už šių finansinių ataskaitų ir metinio pranešimo parengimą ir teisingą pateikimą pagal Lietuvos Respublikoje galiojančius teisės aktus, reglamentuojančiais buhalterinę apskaitą ir finansinių ataskaitų sudarymą bei Verslo apskaitos standartus. Vadovybės atsakomybė apima vidaus kontrolės sistemos, kuri užtikrintų, kad finansimnės ataskaitos būtų parengtos ir teisingai pateiktos be reikšmingų informacijos iškraipymų dėl apgaulės ar dėl klaidos, sukūrimą, įdiegimą ir palaikymą. Vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti esamomis aplinkybėmis, atlikimą.
                Kontrolierės atsakomybė, remiantis atliktu auditu, pareikšti savo nuomonę apie šias  finansines  ataskaitas. Auditas atliktas vadovaujantis Tarptautiniais  audito standartais. Šie standartai reikalauja, kad laikantis profesinės etikos reikalavimų auditą planuotume ir atliktume taip, kad gautume pakankamą pagrindą tvirtinti, jog finansininėse  ataskaitose nėra reikšmingų informacijos netikslumų. Auditas apima procedūras, kurias atliekant siekiama surinkti audito  įrodymų dėl  finansinių ataskaitų sumų  ir atskleistos informacijos. Procedūrų parinkimas priklauso nuo auditoriaus sprendimo, įskaitant finansinių ataskaitų reikšmingo iškraipymo dėl apgaulės ir klaidos rizikos vertinimą. Vertindamas šią riziką, auditorius atsižvelgia į vidaus kontrolę, susijusią su įmonės finansinių ataskaitų rengimu ir teisingu pateikimu, kad pasirinktų tomis aplinkybėmis tinkamas audito procedūras, tačiau ne tam, kad pareikštų nuomonę apie įmonės vidaus kontrolės veiksmingumą. Auditas taip pat apima taikomų apskaitos principų tinkamumo ir vadovybės atliekamų apskaitinių įvertinimų pagrįstumo ir bendro finansinių ataskaitų pateikimo įvertinimą.                                  Audito metu įsitikinta, kad atliktas auditas suteikia pakankamą pagrindą nuomonei pareikšti.
                 Kontrolierės nuomone, pateiktos finansinės ataskaitos, visais reikšmingais atžvilgiais teisingai parodo Bendrovės 2011 m. gruodžio 31 d. finansinę būklę, 2011 metų finansinius veiklos rezultatus ir yra parengtos pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Verslo apskaitos standartus.
                  Kontrolierė perskaitė pateiktą Bendrovės 2011 m. metinį  pranešimą ir nepastebėjo jokių reikšmingų neatitikimų lyginant su audituotomis 2011 metų finansinėmis ataskaitomis.

                  Patikrinta Bendrovės 2011 metų šilumos tiekimo veiklos ekonominių rodiklių suvestinės (ERS -1 lentelė) pagal šilumos gamybos, perdavimo, pardavimų ir karšto vandens sąnaudų straipsnius ir įvertinta ar lentelėje pateikti duomenys atitinka finansinėse ataskaitose pateiktus duomenis.
                   Remiantis atliktu patikrinimu nustatyta, kad 2011 metų Bendrovės Šilumos tiekimo veiklos ekonominių rodiklių suvestinėje lentelėje (ERS-1) pateiktos sumos atitinka finansinėse ataskaitose atspindėtas sumas.

Savivaldybės kontrolierė                                                                    Zita Pranckevičienė
	
	


